Pussycat Dolls

Pussycat Dolls adalah penyanyi wanita berkumpulan yang berasal dari Amerika Syarikat. Kumpulan ini diasaskan oleh seorang koreografer terkenal, Robin Antin. Mula diasaskan pada 1995 sebagai kumpulan rombongan penari yang kemudian tercetusnya idea untuk menubuhkan mereka sebagai kumpulan penyanyi dan penari pada tahun 2002. Ahli Pussycat Dolls terdiri daripada Nicole Scherzinger sebagai vokalis utama dan ketua kumpulan ini, Melody Thorton dan Carmit Bachar sebagai vokalis kedua serta Jessica Sutta, Ashley Roberts dan Kimberly Wyatt sebagai penari latar. Kumpulan muzik ini mula dikenali dengan single debut mereka, Sway dimana lagu ini dijadikan runut bunyi filem Shall We Dance?. Selang setahun kemudian, pada tahun 2005 dengan lagu Beep dan Buttons maka bermulalah populariti mereka dan terkenal di serata dunia. Mereka telah pun mengeluarkan album pertama mereka pada tahun 2005 berjudul PCD. Pada tahun 2008, mereka mengeluarkan album kedua mereka yang diberi tajuk Doll Domination dengan single hits mereka seperti When I Grow Up, Hush Hush, Jai Ho, Bottle Pop dan banyak lagi.

Pada awal tahun 2008, sebelum terbitnya album kedua mereka, Doll Domination, Carmit Bachar telah meninggalkan kumpulan ini berikutan beliau ingin menjayakan karier solonya. Namun pada sekitar tahun 2012, Ashley Roberts juga telah menyusul Carmit dengan meninggalkan kumpulan tersebut yang kemudian diikuti oleh Jessica Sutta dan Kimberly Wyatt sehingga tersisa dua lagi ahli iaitu Nicole Scherzinger dan Melody Thorton. Kumpulan ini kemudian dibubarkan. Pada 2020, kesemua mereka mengumumkan bakal membuat kemunculan semula dengan sebuah lagu baru React. Namun kali ini mereka bersatu secara berlima tanpa kelibat Melody Thorton.

Biografi

Ahli-ahli

Ahli kini
 Nicole Scherzinger (vokalis utama, penari)
 Carmit Bachar (vokalis kedua, penari)
 Ashley Roberts (vokalis latar, penari)
 Jessica Sutta (vokalis latar, penari)
 Kimberly Wyatt (vokalis latar, penari)

Bekas ahli
 Melody Thorton (vokalis kedua, penari)

Diskografi

Album studio
 PCD (2005)
 Doll Domination (2008)

Album EP
 Sessions@AOL (2006)
 Doll Domination - The Mini Collection (2009)

Album video
 PCD Live from London (2006)
 The Pussycat Dolls: Live from Control Room (2007)

Single

Konsert Tour

Pautan luar 

 PCDMusic.com
 Pussycat Dolls Present: The Search for the Next Doll

Kuintet muzik
Kumpulan muzik ditubuhkan pada tahun 2003‏‎
Kumpulan muzik pop Amerika Syarikat
Kumpulan muzik tari Amerika Syarikat

Kumpulan wanita